open-index/open-wikipedia-markdown huggingface dataset:
Bank of China Tower

**Bank of China Tower** () – dangoraižis Honkonge. Pastate įsikūrusi Kinijos banko būstinė.

Dizainą sukūrė kinų kilmės amerikietis architektas I. M. Pei. Pastato aukštis – 315 m, su dviem antenomis – atitinkamai 367 m. Pastato statybos baigtos 1990 m. Pastatas išbuvo aukščiausiu Honkonge ir Azijoje nuo 1990 iki 1992 m. Kurį laiką tai buvo aukščiausias pastatas pasaulyje už JAV ribų.

Dangoraižis išsiskiria futuristiniu ir neįprastu dizainu, dėl kurio jis tapo populiarus tarp miesto gyventojų ir lankytojų.

Pastato adresas: *1 Garden Road, Centrinis Honkongas*.

## Išnašos
Ping An International Finance Center

**Ping An International Finance Center** () – dangoraižis, stovintis Futiano verslo rajone, Šendžene, Guangdonge, Kinijoje. Rangovas – „Ping An Insurance“, architektai – „Kohn Pedersen Fox“.

Pastatas statytas 2010–2017 m. 2013 m. kovo 15 d. statybų procesas buvo sustabdytas įtarus naudojant betoną iš neapdoroto jūros smėlio, galinčio sukelti plieno konstrukcijų koroziją. Statybų darbai atnaujinti atlikus mėginių tyrimus. Tai vienas aukščiausių pastatų pasaulyje, jo aukštis 599 m. Pagal pirminį pastato bendrąjį planą ant stogo turėjo būti įrengta 60 metrų antena, kuri dangoraižį būtų pavertusi aukščiausiu Kinijoje. Tačiau 2015 m. vasario mėn. antenos buvo atsisakyta dėl galimų trukdžių aviaciniams skrydžiams.

## Išnašos
Abuk

**Abuk** – pirmoji moteris dinkų ir nuerų tautų mituose. Nuerai ją vadina **Buk** arba **Akol**. Abuk yra vienintelė gerai žinoma moteriškoji dinkų dievybė. 

Abuk laikyta moterų bei sodų globėja. Deivės simboliai – nedidelė gyvatė, mėnulis ir avis. Sūnus – lietaus ir vaisingumo dievas Denka. Pasak dinkų mitų, Abuk buvo sukurta drauge su Garangu, pirmuoju vyru. Laikoma pirmąja javų augintoja.

## Šaltiniai
Beissoul & Einius

**Beissoul & Einius** – Lietuvos elektroninės popmuzikos grupių ir dizainerių duetas, veiklą pradėjęs 2011 m. Grupė apibūdina savo muziką kaip „elektro madą“ (), elektroninės muzikos žanrą. Grupė imituoja devintojo ir dešimtojo dešimtmečių stilių. Dauguma dainų tekstų parašyti anglų kalba. Kai kurios dainos išleistos gimtąja, lietuvių kalba. Dar kelios – ukrainiečių.

## Istorija
Beissoul (tikrasis vardas Artūras Žabas) gimė Ukrainoje, tačiau kai jam buvo vieneri, šeima persikraustė į Lietuvą. Studijavo aktorystę ir pantomimą LMTA. 2012 m. su daina „Why“ dalyvavo nacionalinėje „Eurovizijos“ atrankoje ir pateko į finalą. Prieš šios grupės įkūrimą Žabas buvo kitoje grupėje „MuseIQ“, kurią sudarė Artūras Žabas, Einius ir Innomine.

Einius Jarutis gimė 1988 m. rugsėjo 5 d. Panevėžyje. Mokėsi Panevėžio Vytauto Žemkalnio gimnazijoje. Studijavo Muzikos technologijas Kauno technologijos universitete. Prieš grupės „Beissoul & Einius“ įkūrimą muzikavo su grupe „MuseIQ“.

Grupė veiklą pradėjo 2011 m. Artūro ir Einiaus duetas pradėjo veikti iširus grupei „MuseIQ“, kurioje anksčiau abu dalyvavo. Dar neišleidę debiutinio albumo atlikėjai jau rengė koncertus didžiausiuose Lietuvos festivaliuose ir neįprastose vietose – pavyzdžiui, Šv. Kotrynos bažnyčioje Vilniuje. 

2014 m. kovą duetas išleido pirmąjį albumą „Laikas Paikas“ (su hitais „Summerrain“ ir „Kaip tu ir sakei“). Albumo pristatymas įvyko festivalyje „Tallinn Music Week“, netrukus duetas sulaukė kvietimų koncertuoti ir Didžiojoje Britanijoje, Gruzijoje, Ukrainoje.

2017 m. gruodį jie surengė kol kas didžiausią savo koncertą – „Elektromados šou“. Šviesų ir vaizdo šou, podiumas ir 20 modelių, demonstruojančių specialius ta proga sukurtus kostiumus. 

2019 m. išleido naują albumą ir vinilinę plokštelę.

## Mada
2017 m. „Electro“ mados šou Vilniuje duetas pristatė savo iš stiklo kurtų rūbų pavasario – rudens kolekciją „Sharp Sabotage“.

Dueto antrojoje pavasario – rudens kolekcijoje „Galia būti svetimam“ per jų „Electrofashion Show“ Lietuvoje 2018 m. buvo pristatyta 20 kostiumų. Atlikėjai koncertuoja su savo kurtais drabužiais.

## Apdovanojimai ir nominacijos

## Albumai
*Laikas Paikas, Prior Musica, 2014 m.
*Chamillion, 2015 m.
*, B&E Records, 2017 m.
*White Crow, 2019 m.
*Questions in the Dark, 2020 m.
*Electrofashion, 2022 m.

## Šaltiniai
Lietuvos komunistų partija (TSKP)

**Lietuvos komunistų partija ant Tarybų Sąjungos komunistų partijos platformos** (sutr. **LKP (TSKP)**, šnek. **platformininkai**) – Lietuvos TSR politinė partija, Lietuvos komunistų partijos (LKP) atšaka, sudaryta 1989 m. iš LKP atsiskyrimui nuo Tarybų Sąjungos komunistų partijos (TSKP) nepritarusių LKP narių. Ši prosovietinė partija laikė save LKP tąsa, kovojančia už Lietuvos TSR išlikimą Tarybų Sąjungoje. LKP (TSKP) buvo pripažįstama TSKP, turėjo Tarybinės kariuomenės ir OMON palaikymą. Šių jėgų remiami partijos nariai 1991 m. organizavo perversmą, tačiau po Rugpjūčio pučo pralaimėjimo Maskvoje išsislapstė. 1991 m. rugpjūčio 22–23 LKP (TSKP) buvo uždrausta.

## Istorija

LKP XX suvažiavimo metu, 1989 m. gruodžio 20 d. LKP nariai rezultatu 1033 prieš 160 nubalsavo už partijos atsiskyrimą nuo TSKP. Su atsiskyrimu nesutikę LKP nariai tos pačios dienos vakarą paskelbė liekantys TSKP ištikima LKP, ir suorganizavo partinę konferenciją. Konferencijos metu išrinktas Laikinasis LKP (TSKP) Centro komitetas (CK, 58 nariai), jo sekretoriatas, biuras ir revizijos komisija. Taip pat nutarta įsteigti partijos laikraštį, organizuoti televizijos ir radijo laidas.

1990 m. vasario 5-7 d. vykęs TSKP CK plenumas pasmerkė LKP atsiskyrimą nuo TSKP ir įsakė TSKP CK Politbiurui suteikti visą reikiamą materialinę ir finansinę pagalbą LKP (TSKP). Tačiau savarankiškos LKP nariams buvo palikta galimybė atšaukti LKP XX suvažiavimo nutarimus ir kartu su LKP (TSKP) nariais siųsti delegatus į TSKP XXVIII suvažiavimą. Vasario-balandžio mėnesį vykusiuose rinkimuose į LTSR Aukščiausiąją Tarybą gavo 7 mandatus.

LKP (TSKP) organizavo mitingus prieš Lietuvos nepriklausomybę, platino atsišaukimus, galimai klastojo valdžia nepatenkintų Lietuvos piliečių telegramas Maskvai.

1991 m. rugpjūčio 22–23 LKP (TSKP) buvo uždrausta. Rugpjūčio 23 d. jos nariai Mykolas Burokevičius, Algimantas Naudžiūnas ir Juozas Kuolelis šarvuočiais pergabenti iš LKP (TSKP) Centro komiteto rūmų į Šiaurės miestelį.

## Vadovybė
Išrinkta 1989 m. gruodžio 20 d.

### Laikinasis Centro komiteto sekretoriatas

* Pirmasis sekretorius – Mykolas Burokevičius
* Antrasis sekretorius – Vladislavas Švedas
* Trečiasis sekretorius – Vytautas Kardamavičius
* Sekretorius – Juozas Kuolelis

### Laikinasis Centro komiteto biuras

* Oktiabris Burdenka
* V. Antonovas
* Č. Visockis
* Jonas Gureckas
* Juozas Jermalavičius
* A. Kulakovas
* P. Staškūnas

## Šaltiniai
Vorupėnai (Fiodorovka)

**Vorupėnai** (arba ***Kunigiškiai***; , nuo 1928 m. Lindenhof, nuo 1946 m. ***Fiodorovka***; ) – buvęs kaimas ir dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 20 km į šiaurės rytus nuo Pilkalnio, 5 km į šiaurės vakarus nuo Kudirkos Naumiesčio, 3 km į šiaurės vakarus nuo Širvintos.

## Istorija

Įkurti 1685 m. valstybinio miško žemėse, šatulinės kolonizacijos metu. Istoriniai pavadinimo rašybos variantai: *Warrupöhnen*, *Warrupönen* 1785 m. buvo šatulinių kulmiškių kaimas su 19 ugniakurų, 1823 m. – valstiečių kaimas su 101 gyventoju. 1852 m. minimi jau du kaimai: Didieji ir Mažieji Vorupėnai, kurie kiek vėliau sujungti į vieną kaimo bendruomenę. 1905 m. Didžiuosiuose Vorupėnuose buvo 174, Mažuosiuose – 27 gyventojai.

1723–1818 m. kaimas priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Širvintos valsčiui. Tikintieji priklausė Širvintos evangelikų liuteronų parapijai. 1901 m. per kaimą nutiestas siaurasis geležinkelis, įrengta stotelė. 1928 m. prie kaimo prijungtas Vorupėnų dvaras, Kaime buvo mokykla, kaimo rytiniu pakraščiu tekėjo Upelis, Šešupės intakas. XX a. trečiajame dešimtmetyje Vorupėnuose veikė Pauliaus Bonkaičio spaustuvė, išspausdino lietuviškų knygų, laikraščių. Po Antrojo pasaulinio karo kaimas išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

Be to, Vorupėnų dvare 1905 m. buvo 53, 1910 m. – 48 gyventojai.

## Vorupėnų dvaras

Minimas nuo XIX a. aštunto dešimtmečio. 1879 m. dvaras valdė 138 ha žemės, iš jų 105 ha ariamos ir 29 ha pievų ir ganyklų, dvare buvo spirito varykla. 1905 m. dvare buvo 3 gyvenamieji pastatai.

## Šaltiniai
Stanislovas Orlavičius

**Stanislovas Orlavičius** (1956 m. gegužės 17 d. Žaliosios kaime, Trakų rajone – 1991 m. liepos 31 d. Medininkuose, Vilniaus rajone ) – Lietuvos nepriklausomybės gynėjas, muitininkas, vienas iš Medininkų žudynių aukų 1991 m.

## Biografija

S. Orlavičius po aštuonių klasių baigimo 1971 m. įstojo į Panevėžio hidromelioracijos technikumą. Mokslą baigė 1976 m. įgydamas techniko-mechaniko specialybę ir pradėjęs dirbti Trakų Melioracijos statybos valdyboje (MSV). 1976–1978 m. atliko privalomąją karinę tarnybą Sovietų Sąjungos armijoje. Grįžęs iš kariuomenės, toliau dirbo Trakų MSV. 1986 m. pradėjo dirbti Vilniaus Kuro aparatūros gamykloje. Netrukus po Sausio įvykių 1991 m. įsidarbino Lietuvos muitinėje – nuo vasario 4 d. buvo Vilniaus teritorinės muitinės inspektorius. 

Žuvo 1991 m. liepos 31 d. vykdydamas tarnybines pareigas kartu su kitais pareigūnais Lietuvos pasienyje, Medininkų kontrolės poste, kurį užpuolė SSRS OMON pajėgų grupė. Buvo palaidotas Vilniaus Antakalnio kapinėse.

## Šeima

Buvo vedęs: žmona Genė, dukros Jolanta (g. 1979 m.) ir Elvyra (g. 1984 m.), sūnūs Justinas (g. 1989 m.) ir Šarūnas (g. 1991 m.).

## Įvertinimas

* Vyčio kryžiaus 1 laipsnio ordinas (1991 m., po mirties)
* Sausio 13-osios atminimo medalis (1992 m., po mirties)

## Nuorodos

* Stanislovas Orlavičius (1956-1991) *lrs.lt*
*
Kinijos futbolo varžybos 2018 m.

**[[Kinija|Kinijos]] futbolo varžybos [[2018]] m.**
*  prasidėjo 2018 m. pavasarį, baigėsi 2018 m. pabaigoje;
* s turnyras prasidėjo 2018 m. pavasarį, finalas įvyko 2018 m. pabaigoje.

## 2018 m. Superlyga
* **Kinijos futbolo Superlyga** – pirmos pakopos pirmenybės, aukščiausioji futbolo lyga.
* 2018 m. dalyvavo 16 klubų. Iš viso komandos sužaidė po 30 susitikimų.

### Komandų rikiuotė
* Shanghai SIPG tapo čempionais.



Legenda:
&nbsp;&nbsp;&nbsp;&nbsp;&nbsp;**Pateko į 2019 m. AFC čempionų lygą (nuo grupių etapo)**
&nbsp;&nbsp;&nbsp;&nbsp;&nbsp;**Pateko į 2019 m. AFC čempionų lygą (nuo atkrintamųjų)**
&nbsp;&nbsp;&nbsp;&nbsp;&nbsp;**Iškrito į 2019 m. [[China League One]]**


## 2018 m. [[Kinijos futbolo taurė]]

### Finalo rungtynės
* Finale buvo žaidžiamos dvi rungtynės.
#### Pirmosios rungtynės
----

----------------

#### Antrosios rungtynės
----

* 3–3 po dviejų rungtynių. Beijing Sinobo Guoan iškovojo taurę svečiuose pelnytų įvarčių dėka.
--------------------------------------

## Šaltiniai

## Nuorodos
* RSSSF duomenų bazė. Kinijos čempionatas.
* RSSSF. FA taurės laimėtojų sąrašas.
Yanbian Funde FC

**Yanbian Funde Football Club ()** – buvęs Kinijos futbolo klubas iš Džiandži.

## Istorija
Klubo ištakos siekia 1955 m. Nuo 1994 m. profesionalus futbolo klubas.

Ilgą laiką dalyvavo aukščiausioje šalies lygoje, bet yra buvę finansinių nepriteklių ir tada teko pasitraukti iš elito pirmenybių. 

2019 m. paskelbta, kad komanda išformuojama.

## Pasiekimai

## Sezonai

|}

## Garsesni žaidėjai
* András Telek
* Claude Kalisa
* Cheikh Gadiaga
* Zola Kiniambi
* Bulayima Mukuayanzo

## Išnašos

## Nuorodos
* SOCCERWAY
Qingdao FC

**Qingdao Football Club** () – buvęs Kinijos futbolo klubas iš Čingdao.

## Istorija
Klubo ištakos siekia 2013 m. Buvo įkurtas **Qingdao Hainiu FC** pavadinimu.

2016 m. pakito pavadinimas (dėl rėmimo sutarčių). Tapo **Qingdao Huanghai FC**.

2019 m. tapo Pirmos lygos nugalėtojais ir pateko į 2020 m. Superlygą.

; 2021 m. Qingdao FC
Prieš 2021 m. sezoną klubas pasikeitė pavadinimą ir tapo **Qingdao FC**. Po 2021 m. sezono klubas turėjo finanasinių problemų ir buvo likviduotas.

#### Pavadinimų kaita
* 2013–2015: **Qingdao Hainiu FC**
* 2016–2020: **Qingdao Huanghai FC**
* 2021–2022: **Qingdao FC**

## Apranga
;Sportinės aprangos pokyčiai:

## Pasiekimai

## Sezonai

|}

## Garsesni žaidėjai
**Azija**
* Qu Bo
* Wan Houliang
* Jiang Kun
* Zhang Jiaqi
* Deng Zhuoxiang
* Wang Dong
*  Godfred Karikari
**Afrika**
* Kelly Youga
* **[[Yaya Toure]]**
**Europa**
* Vladimir Voskoboinikov
* Goran Gogić
* Đorđe Rakić

## Išnašos

## Nuorodos
* SOCCERWAY
* FLASHSCORE
* Globalsportsarchive
Kadri Simson

**Kadri Simson** (*[[Pavardė|merg.]]* Must; g. 1977 m. sausio 22 d. Tartu) – Estijos politikė, Centro partijos frakcijos pirmininkė Estijos Parlamente (2009–2016), ekonomikos reikalų ir infrastruktūros ministrė (2016–2019), energetikos eurokomisarė (nuo 2019).

## Biografija

2000 m. ji su pagyrimu baigė Tartu universiteto Istorijos fakultetą. 2003 m. įgijo politikos mokslų magistro laipsnį Londono universiteto koledže. 1995 m. įstojo į Centro partiją. 2001–2002 m. dirbo Talino mero patarėja. 2003–2007 m. buvo Centro partijos generalinė sekretorė. Nuo 2005 iki 2006 m. – Talino miesto tarybos narė. 2007 m. rinkimuose ji pirmą kartą gavo Estijos Parlamento narės mandatą. Nuo 2009 iki 2016 m. vadovavo Centro partijos frakcijai Parlamente.

2015 m. lapkritį ji pralaimėjo partijos pirmininko rinkimus Edgarui Savisarui.

2016 m. lapkričio 23 d. K. Simson tapo ekonomikos reikalų ir infrastruktūros ministre Jūrio Rato vyriausybėje. Ji šias pareigas ėjo iki 2019 m. balandžio 29 d.

Nuo 2019 m. gruodžio 1 d. paskirta Estijos atstove į Fon der Lejen Komisiją, kur jai patikėta energetikos sritis.

## Asmeninis gyvenimas

K. Simson tėvai – politikas Aadu Must ir Ülle Must. Turi tris jaunesnes seseris: Kristiina, Liis ir Susan. 2008–2015 m. buvo ištekėjusi už estų žurnalisto Priit Simson (g. 1977 m.).

K. Simson buvo „Kanal 2“ žaidimų laidos „Kas? Kur? Kada?“ nugalėjusios komandos narė, buvo išrinkta geriausia finalinio šou žaidėja.

2015 m. Parlamento „Facebook“ svetainės vartotojų išrinkta populiariausia Parlamento nare.

## Šaltiniai

## Nuorodos

* Biografija Europos Komisijos svetainėje
* Centro partijos svetainė

|-

|-
Juodupėnai (Širvinta)

**Juodupėnai** (, nuo 1938 m. *Naßfelde*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 19 km į rytus nuo Pilkalnio, 5 km į šiaurės vakarus nuo Kudirkos Naumiesčio, prie Vorupės.

## Istorija

Minimi 1542 m. Istoriniai pavadinimo rašybos variantai: *Jodupe*, *Jodupöhnen*. 1785 m. buvo kulmiškių kaimas su 12 ugniakurų, 1821 m. – valstiečių kaimas su 57 gyventojais. 1846 m. Juodupėnuose buvo 14 gyvenamųjų pastatų ir 100 gyventojų. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Širvintos valsčiui. Tikintieji priklausė Širvintos evangelikų liuteronų parapijai. 1901 m. kaimo pakraščiu nutiestas siaurasis geležinkelis. Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
Cangzhou Mighty Lions FC

**Shijiazhuang Ever Bright Football Club** () – Kinijos futbolo klubas iš Šidziadžuango miesto, esančio Hebėjaus provincijoje.

## Istorija
Klubo ištakos siekia 2011 m. Buvo įkurtas **Fujian Smart Hero (福建骏豪)** pavadinimu. Ne kartą pakito pavadinimas (dėl rėmimo sutarčių.) 

2015 ir 2016 m. žaidė Superlygoje. 2016 m. sezone liko paskutinėje vietoje tarp 16–ikos dalyvių ir buvo pažeminti į Pirmą lygą, kurioje žaidė tris sezonus.

2019 m. sezone Pirmos lygoje buvo antri. Nuo 2020 m. sezono rungtyniavo Superlygoje. 2024 m. sezone liko tryliktoje vietoje. Pašalinti iš 2025 m. Superlygos.

#### Pavadinimų kaita
*2011–2012: **Fujian Smart Hero** (福建骏豪)
*2013 : **Shijiazhuang Yongchang Junhao ** (石家庄永昌骏豪)
*2014 : **Shijiazhuang Yongchang** (石家庄永昌)
*2015–2020: **Shijiazhuang Ever Bright** (石家庄永昌)
*2021–: **Cangzhou Mighty Lions** (沧州雄狮)

## Pasiekimai
;  Chinese Super League
*  **Čempionai (0):**
*  **Antroji vieta (0):** 
*  **Trečia vieta (0):**

; **[[China League One]]**
*  **Antroji vieta (1):** 2014 m.

## Sezonai
; Pastarųjų metų sezonai

|}

## Spalvinė gama

## Apranga
;Sportinės aprangos pokyčiai: 

## Garsesni žaidėjai
; Futbolininkai atstovavę Kinijos nacionalinei rinktinei
*  Dilyimit Tudi, atraminis saugas;
*  
*  
*  
; Užsienieičiai
*  Stoppila Sunzu, gynėjas;
*  Georgijus Žukovas, saugas;
*  Marcelo Moreno, puolėjas (2019 m.)
*  Ming Him Sun, puolėjas, *vingeris*;

## Išnašos

## Nuorodos
* SOCCERWAY 
* FLASHSCORE
* Transfermarkt
Oskar Loorits

**Oskaras Loritsas** (, 1900 m. spalio 27 d. (lapkričio 9 d.) Kepu, Viljandžio apskritis, dab. Estija – 1961 m. gruodžio 12 d. Upsala, Švedija) – Estijos folkloristas, kalbininkas ir religijotyrininkas. Vienas iš 12 pirmųjų Estijos mokslų akademijos akademikų (1938 m.).

## Biografija
Oskaras Loritsas gimė 1900 m. spalio 27 d. (pagal dabartinį Grigaliaus kalendorių – lapkričio 9 d.) Supsio kaime Kepu valsčiuje tarnautojo šeimoje. Lankė valsčiaus mokyklą, po to nuo 1914 iki 1917 m. mokėsi Aleksandro gimnazijoje Tartu. 1919 m. baigė Viljandžio gimnaziją.

Nuo 1919 iki 1922 m. Tartu universitete studijavo kalbotyrą ir tautosaką, jo dėstytojas buvo V. Andersonas. 1923 m. gavo magistro laipsnį. 1926 m. jam buvo suteiktas mokslų daktaro laipsnis apgynus disertaciją „Liivi rahva usund“ („Lyvių tautos religija“). 1927–1941 m. buvo estų ir lyginamosios etnografijos dėstytojas docentas (paskutiniuosius trejus metus, pakeitęs V. Andersoną, vadovavo katedrai). 1927–1942 m. jis taip pat buvo Estų tautosakos archyvo direktoriumi.

1925 m. tapo Suomių literatūros draugijos nariu, 1933 m. – Finougrų draugijos nariu. 1938 m. tapo vienu iš 12 pirmųjų akademikų, paskirtų eiti pareigas iš naujo įsteigtoje Estijos mokslų akademijoje.

1944 m., prieš sovietinės kariuomenės pasirodymą, O. Loritsas pasitraukė į Švediją ir iki 1947 m. Upsalos archyve dirbo asistentu. Po to nuo 1947 m. iki gyvenimo pabaigos dirbo mokslo darbuotoju Upsalos universiteto organizacijoje „Tarmių ir liaudies dainų archyvas“.

Mirė 1961 m. Upsaloje, Švedijoje (kitais duomenimis – Stokholme). 2000 m. jo palaikai buvo perlaidoti Radi () kapinėse Tartu mieste, Estijoje.

O. Loritsas – daugiau kaip 500 publikacijų autorius.

## Darbai
* Livonian fairy tales and fables variants. Helsingfors 1926 (Folklore Fellows' Communications Vol 21, 1 = No. 66).
* Estonian folk poetry and mythology. Tartu 1932.

## Išnašos
Akongo

**Akongo** – dievas kūrėjas ngombių tautos (Kongo Demokratinė Respublika) mitologijoje. Nurodoma, kad skirtingai nei Mana, Akongo nėra beasmenis. Be to, Akongo nėra vien tik gera dievybė.

Pasak legendos, Akongo iš pradžių gyvenęs tarp žmonių, tačiau juos palikęs, nes žmonės nuolat kovoję tarpusavyje. Akongo pasitraukęs į mišką, o pagal kitą mito variantą – į dangų, nes nebegalėjęs pakęsti žmonių keliamo triukšmo. Taip pat pasakojama, jog Akongo duktė Mbokomu danguje kėlusi rūpesčius, todėl jos tėvas Mbokomu drauge su dviem jos vaikais krepšyje nuleidęs žemėn. Mbokomu tapusi visų žmonių pramote. Anot kito mito, iš pradžių tiek Akongo, tiek žmonės gyvenę danguje, tačiau žmonių keliamas triukšmas varginęs Akongo, tad šis žmones pasiuntęs žemėn.

## Šaltiniai
WorldCat

**WorldCat** – internetinis leidinių katalogas, katalogizuojantis bibliotekų knygas iš viso pasaulio. 2019 m. pabaigos duomenimis, jam priklausė 17 983 bibliotekos iš 123 šalių. Katalogą prižiūri ir pildo JAV nepelno organizacija „Online Computer Library Center“ (OCLC) bei „WorldCat“ priklausančios bibliotekos. Katalogas yra nemokamas, ir bibliotekos talpinti savo kolekcijas taip pat gali nemokamai. Jis yra išlaikomas iš pelno, gaunamo iš kitų mokamų OCLC paslaugų bibliotekoms. 2017 m. duomenimis, WorldCat buvo didžiausias viešas elektroninis knygų katalogas pasaulyje.

OCLC organizaciją 1967 m. įkūrė amerikiečių bibliotekininkas Fred Kilgour. Tais pačiais metais buvo pradėta kurti katalogizavimo sistema, vėliau davusi pagrindą „WorldCat“. Katalogas viešai pristatytas ir pirmieji įrašai į jį buvo įtraukti 1971 m. 2006 m. OCLC paleido viešą, nemokamą portalą WorldCat.org, kuriame galima matyti visą knygų katalogą.

Kiekvienas įrašas „WorldCat“ kataloge turi specialų unikalų jam priskirtą *OCLC kontrolinį numerį* ().

## Nuorodos ir šaltiniai
*WorldCat.org
*OCLC svetainė

## Šaltiniai
Janusz Wojciechowski

**Janušas Česlavas Voicechovskis** (; g. 1954 m. gruodžio 6 d. Mazovijos Ravoje, centrinėje Lenkijoje) – lenkų teisininkas, politikas.

J. Voicechovskis – ilgametis Europos parlamento narys. Juo buvo išrinktas Lodzės vaivadijoje nuo Lenkijos valstiečių partijos (PSL, 2004–2006), Lenkijos Liaudies partijos „Piast“ (2006–2010), Teisės ir Teisingumo (2010–2016). Palikęs Parlamentą, 2016 m. tapo Europos Audito Rūmų nariu. Nuo 2019 m. gruodžio 1 d. – eurokomisaras (žemės ūkio sritis).

## Biografija

1977 m. baigęs studijas Lodzės universiteto Teisės ir administravimo fakultete, pradėjo teisininko karjerą. Iki 1980 m. dirbo asesoriumi vaivadijos prokuratūroje Skernevicėse. 1980–1993 m. buvo Mazovijos Ravos apylinkės teismo teisėjas, Skernevicių provincijos teismo teisėjas, Varšuvos apeliacinio teismo teisėjas. 1991–1993 m. buvo Valstybės tribunolo teisėjas. Jis yra komentarų apie baudžiamąjį kodeksą ir nusikalstamas veikas, taip pat mokslo ir žurnalistikos straipsnių teisinėje ir socialinėje srityje autorius ar bendraautorius.

1993–1995 m. išrinktas Seimo nariu pagal Lenkijos liaudies partijos sąrašą. 1994–1995 m. ėjo valstybės sekretoriaus pareigas Ministrų tarybos kanceliarijoje. 1995 m. buvo išrinktas Aukščiausiosios audito tarnybos prezidentu, ėjusiu pareigas iki 2001 m. 2001–2004 m . buvo Seimo maršalkos pavaduotojas.

2004–2016 m. buvo Europos parlamento narys, 2016-2019 m. – Europos Audito Rūmų narys. 2019 m. gruodžio 1 d. patvirtintas Lenkijos atstovu  Fon der Lejen Komisijoje, atsakingu už žemės ūkio sritį. Atstovauja Europos konservatorių ir reformistų partijai.

## Nuorodos

* Biografija Europos Komisijos svetainėje
* Biografija Europos Parlamento svetainėje

|-

|-
Jousne

**Jousnė** (, tikrasis vardas *Ana Vasiljeva*, , , 1983 m. gegužės 30 d. Petrozavodske, Karelijos Respublikoje, RTFSR) – vepsų dainininkė, dailininkė, tekstų autorė, dainas atliekanti vepsų kalba. Grupės „Jousnen Järved“ solistė.

## Biografija
Gimė 1983 m. gegužės 30 d. Petrozavodske, Karelijoje. Baigė 27-ąją vidurinę Petrozavodsko mokyklą, aukštąjį techninį išsilavinimą įgijo Petrozavodsko valstybinio universiteto Karelijos regioninio nenutrūkstamo profesinio lavinimo institute.

Ruošė antrojo tūkstantmečio pasaulio etninės muzikos stiliaus projektą, pavadintą „Jousnen Järved“ („Gulbių Ežerai“), kurį įkūrė žinomas Suomijos prodiuseris ir kompozitorius Piteris Kunas (Piotras Vasiljevas, g. 1961 m. Petrozavodske). „Jousnen Järved“ – egzotiška pasaulio etninės muzikos grupė, 2007 – 2008 m. kūrybinį kelią pradėjusi atlikdama dainas vepsų kalba (tiek savos kūrybos, tiek liaudies). Prie grupės ir jos įrašų populiarinimo nuo 2008 m. prisideda tarptautinis kolektyvas.

Jousnė, beje, atliko ne tik liaudies dainas, bet ir dalyvavo įvairiuose popmuzikos konkursuose, pavyzdžiui, „Liaudies artistas“ („Народный Артист“), „Jūrmala“ – ypatingojo svečio teisėmis. Jousnė yra surengusi daugiau kaip 10 savo dailės parodų, tarp kurių minėtinos parodos Helsinkyje („Hopeinen Sivellin“), Sočyje („Renoir“), Sankt Peterburge („Арт-живопись“) ir Petrozavodske (dailės salone); tapo įvairiais stiliais, taip pat ir ekspresionistiniu. Petrozavodske buvo viena iš Rusų radijo laidos „Užsakymų stalas“ vedėjų.

Ana Vasiljeva, arba Jousnė, buvo regione pripažinta po to, kai vepsų kalba atliko grupės „The Beatles“ dainą „Yesterday“ (žr. „Nuorodos“). Šios dainos vepsiškus žodžius parašė žinomas vepsų poetas Nikolajus Abramovas.

2012 m. su grupe „Jousnen Järved“ išleido albumą „Ei Sa Sabutada Joged“, o 2020 m. – albumą „Valdan Kajag“, 2022 m. įrašė dainą „Aigan Lete“, 2023 m. – dainą „Ištujan kiven alle“.

## Išnašos

## Literatūra
*  *(rusų k.)*

## Nuorodos
Jousnės atliekamos dainos vepsų kalba:
* „Yesterday“ (vep. „Čoma eht“ – „Gražus vakaras“)
* „Jousnen Järved“ ir Jousnė: „Vepsän ma“ („Vepsų žemė“)
* „Paksus uniš Karjalan nägem“ („Ilgai sapnuosime Kareliją“)
* „Jousnen Järved“ albumas „Ei Sa Sabutada Joged“
* „Jousnen Järved“ albumas „Valdan Kajag“
Jousnės tapybos darbai:
* Reportažas iš Jousnės parodos (2015 m., suomių k.)
* Meninė vaizdo kompozicija apie Jousnės tapybą (2016 m., rusų k.)
Wonderful Crazy Night

**„Wonderful Crazy Night“** – trisdešimtasis studijinis britų atlikėjo Elton John albumas, išleistas 2016 m. vasario 5 d. Šiame albume groja jo klasikinė grupinė sudėtis (kitaip nei ankstesniame „The Diving Board“), jis buvo įrašytas per 17 dienų. Čia groja ir nuo pat 1995 metų Eltono darbuose nesireiškęs perkusininkas Ray Cooper'is. O Kim Bullardui tai pirmasis kartas, grojant klavišiniais, jis pakeitė Guy Babylon'ą, o bosistą Bob Birch pakeitė Matt Bissonette. 

Kritikai gana palankiai įvertino albumą, pavyzdžiui, Metacritic iš 100 balų skyrė 70 – tokius balus surinko bendrai susumavus visų 17 kritikų įvertinimų vidurkį.

## Dainų sąrašas
Visas dainas parašė Elton John ir Bernie Taupin.

# „Wonderful Crazy Night“ – 3:13
# „In the Name of You“ – 4:33
# „Claw Hammer“ – 4:22
# „Blue Wonderful“ – 3:37
# „I've Got 2 Wings“ – 4:35
# „A Good Heart“ – 4:50
# „Looking Up“ – 4:06
# „Guilty Pleasure“ – 3:38
# „Tambourine“ – 4:17
# „The Open Chord“ – 4:17

#### „Deluxe“ paketo papildomi įrašai

# „Free and Easy“ – 3:55
# „England and America“ – 3:51

**„Super Deluxe“ paketo papildomi įrašai**

# „Children's Song“ – 3:49
# „No Monsters“ – 4:58

## Šaltiniai
Juodoji knyga (reikšmės)

**Juodoji knyga** gali reikšti:

* Juodoji knyga () – 1990 m. Turkijos rašytojo Orhano Pamuko romanas
* Juodoji knyga (2006 filmas) () – režisieriaus Paul Verhoeven filmas
* Sonderfahndungsliste G.B., pramintas „Juodąja knyga“ – slaptas 1940 m. SS sudarytas svarbių Jungtinės Karalystės piliečių sąrašas, kuriuos planuota areštuoti Vokietijai okupavus Jungtinę Karalystę.
Simon Desthieux

**Simonas Destjė** (, g. 1991 m. gruodžio 3 d. Belė komunoje, Eno departamente, Prancūzijoje) – prancūzų biatlonininkas, 2018 m. olimpinis čempionas mišrioje estafetėje, 2020 m. pasaulio čempionas estafetėje.

## Karjera
Biatlonu užsiėmė nuo 2006 m. 2010 m. debiutavo Prancūzijos rinktinėje. 2010–2012 m. dalyvavo jaunių ir jaunimo čempionatuose, IBU taurėje. 2011 m. pasaulio jaunimo čempionate Nove Meste iškovojo auksą asmeninėse 15 km lenktynėse, o 2012 m. Kontiolahtyje – bronzą sprinte. 2012 m. debiutavo pasaulio taurės varžybose, 2013 m. – pasaulio čempionate, 2014 m. – olimpinėse žaidynėse. 2014–2015 m. sezone iškovojo pirmuosius pasaulio taurės etapų medalius – vieną sidabrą ir dvi bronzas estafetėje, o 2016 m. Pokljukoje estafetėje – pirmąjį aukso medalį. 2017 m. pasaulio čempionate Hochfilcene iškovojo antrą vietą estafetėje, o 2018 m. Pjongčange tapo olimpiniu čempionu estafetėje. Tais pačiais metais iškovojo ir pirmąjį pasaulio taurės medalį asmeninėse rungtyse – buvo antras sprinte Tiumenėje.

2018–2019 m. sezonas tapo sėkmingiausiu sportininko karjeroje: iškovotos 6 prizinės vietos, dvi iš jų  – asmeninėse rungtyse, 4 – estafetėse (2 aukso medaliai), bei 4 vieta pasaulio taurės bendroje įskaitoje. 2020 m. Antholce tapo pasaulio čempionu vyrų estafetėje. 2020–2021 m. sezone iškovojo savo pirmąją pasaulio taurės etapų pergalę asmeninėse rungtyse – buvo pirmas sprinte Nove Meste.

2021–2022 m. sezono pabaigoje paskelbė apie karjeros pabaigą.

## Asmeninis gyvenimas
Nevedęs, gyvena kartu su prancūzų biatlonininke Selija Emonjė () Hotvilyje-Lompne, Eno departamente. Laisvalaikiu mėgsta drožinėti medį, taip pat ir savo šautuvo medines dalis. Su savo drožinėtu šautuvu laimėjo olimpinį auksą mišrioje estafetėje Pjongčange.

## Pasiekimai
### Olimpinės žaidynės

### Pasaulio čempionatai

:**Vienetų mišri estafetė pasaulio čempionatų programoje nuo 2019 m.*
:***Žiemos olimpinių žaidynių metais pasaulio čempionatai nerengiami.*

### Pasaulio taurė

### Asmeninės prizinės vietos

:**[[Biatlono pasaulio taurė|Pasaulio taurės]] ir [[Biatlono pasaulio čempionatas|Pasaulio čempionatų]] rezultatai.*
:***Lentelių duomenys atnaujinti 2022-03-20.*

## Išnašos

## Šaltiniai
* Simon Desthieux, IBU Datacenter, angl.
* Simon Desthieux, The Biathlon Family, IBU, angl.
Ngai

**Ngai** (dar **Engai**, **Enkai**, **Mveai** (*Mweai*) ar **Mviai** (*Mwiai*) – aukščiausiasis dievas akambų, kikujų (Kenija), masajų (Kenija, Tanzanija) mitologijoje. Tikėta, jog Ngai sukūrė visatą ir visa, kas joje yra. Laikytas visagale,  tačiau tolima dievybe, menkai tesidominčia žmonių reikalais. Ngai buveinė – dangus, lankydamasis Žemėje apsistodavęs kalnų viršukalnėse. Ngai galios apraiškomis laikyti Saulė, Mėnulis, vaivorykštė, lietus, žaibai ir griaustinis. Teigiama, kad dievybės vaizdinys paveiktas krikščionybės.

Kikujai Ngai garbino atsigręžę į Kenijos kalną, tuo tarpu po šventuoju *Mugomo* medžiu (fikusų rūšis) būdavo atliekamos ožkų aukojimo apeigos. Aukojama (arba atliekama libacija) būdavo ištikus sausrai, epidemijų metu, sodinant ir nuimant derlių, taip pat gimimo, vestuvių, mirties proga.

Ngai neretai būdavo įvardijamas *Mwene Nyaga*, kas reiškia „tasai, kuriam priklauso akinanti šviesa“. Kaip teigė Kenijos antropologas Jomo Kenyatta, vėliau tapęs šalies prezidentu, *Mwene-Nyaga* sietinas su *Kĩrĩ-Nyaga* (taip kikujai vadina Kenijos kalną).

Pasak kikujų sukūrimo mito, Ngai sukūrė Gikuju (pirmąjį vyrą) ir Mumbi (pirmąją moterį). Be to, Ngai sukūrė kalną, kad turėtų kur ilsėtis, kai lankysis Žemėje, apžiūrėdamas, kas joje dedasi. Kalnas drauge buvęs ir jo didybės ženklas. Kaip teigiama mite apie mirties kilmę, Ngai pasiuntęs Žemėn chameleoną. Šis turėjęs pranešti žmonėms, kad šie niekada nemirsią. Chameleonui išvykus, Ngai persigalvojęs ir pasiuntęs paukštį, kuris turėjęs žmonėms pranešti, jog šie mirsią ir niekad neatgimsią. Nors chameleonas pirmasis nuvykęs pas žmones, jis kalbėjęs užsikirsdamas, todėl vėliau pasirodęs paukštis pirmasis spėjęs pranešti žmonėms Ngai žinią apie jų mirtingumą.

## Šaltiniai
Hobitas (reikšmės)

**Hobitai** yra J. R. R. Tolkien sugalvota fantastinių būtybių padermė.

Hobitas gali reikšti:
*Hobitas, arba Ten ir atgal – J. R. R. Tolkien knyga, kurioje pirmą kartą panaudotas šis terminas.
*Hobitai, fantastinių būtybių padermė.
**[[Homo floresiensis]]*, išnykusi rūšis, praminta hobitais.
*Hobitas!, 1966 m. filmas
*Hobitas (1977 filmas), animacinis filmas
*Hobitas (1985 filmas), TSRS statytas filmas
*Hobitas (filmų serija), Peter Jackson režisuota filmų trilogija
**The Hobbit: An Unexpected Journey (2012 m.)
**The Hobbit: The Desolation of Smaug (2013 m.)
**The Hobbit: The Battle of the Five Armies (2014 m.)
*AT&T Hobbit, mikroprocesorius
*Hobitas (kompiuteris) (), 1990 m. Rusijoje išleistas namų kompiuteris
Justinas Jarutis (albumas)

**Justinas Jarutis** – pirmasis atlikėjo ir kompozitoriaus Justino Jaručio solinis albumas. Išleistas 2018 m. sausio 12 d. Albume dominuoja pop, country ir folk muzikos stilių kūriniai. Debiutinį albumą aranžavo, prodiusavo ir įrašė Snorre Bergerud *Ymir Audio* garso įrašų studijoje. Albumas išleistas vinilinės plokštelės ir LP formatu. 

## Albumo dainos

# *Angel* - 03:48 
# *Never Let Go* – 03:00
# *Stay With Me* – 02:52
# *Tell Me Your Story* –  02:51
# *Pancakes With Bananas* – 03:39
# *Save My Soul* – 02:24
# *Whatever It Takes* – 03:15 

## Kūrybinė komanda

* Vokalas, gitaros: Justinas Jarutis
* Albumo viršelis – Lukas Gricius
* Pritariamieji vokalai – Kristina Žaldokaitė, Elzė Zaveckienė, Akmėja Brūzgienė
* Būgnai – Sindre Skeie
* Įrašė – Snorre Bergerud, Jaime Gomez Arellano

## Šaltiniai
Lucy in the Sky with Diamonds

**„Lucy in the Sky with Diamonds“** – britų roko grupės The Beatles daina, kuri pasirodė jų 1967 m. albume „Sgt. Pepper's Lonely Hearts Club Band“. Dainą iš esmės parašė Džonas Lenonas, tačiau įvardyta kaip bendras Lenono ir Makartnio kūrinys. Parašyti ją Lenoną įkvėpė jo sūnaus Julian'o darželio piešinys, kurį pavadino būtent „Lucy – in the sky with diamonds“. Po albumo išleidimo pasklido spekuliacijos dėl pirmųjų dainos pavadinimo raidžių nuo kiekvieno žodžio, kurias sudėjus gavosi žodis „LSD“ (tai stipri psichotropinė medžiaga). Visgi Lenonas ne vieną kartą neigė visas šios dainos sąsajas su narkotikais, o dainos tekstų ir fantazijų įtaką priskyrė Lewis Carroll'o „Alisa stebuklų šalyje“.

## Kolektyvas
* John Lennon – pagrindiniai vokalai, marakos
* Paul McCartney – harmonizuojantys vokalai, Lavri vargonai, bosinė gitara
* George Harrison – akustinė gitara, tambura, pagrindinė gitara
* Ringo Starr – būgnai
* George Martin – pianinas

## Šaltiniai
1990 m. Lietuvos TSR Aukščiausiosios Tarybos rinkimai

**1990 m. Lietuvos TSR Aukščiausiosios Tarybos rinkimai** – 1990 m. vasario 24 d. vykę rinkimai į Lietuvos Tarybų Socialistinės Respublikos Aukščiausiąją Tarybą (pakartotinis balsavimas – kovo 4, kovo 7, kovo 8, kovo 10 ir balandžio 7 d.). Tai buvo pirmi daugiapartiniai rinkimai po TSRS okupacijos.

## Šaltiniai
Šerlokas (serialas)

**Šerlokas** () – Didžiojoje Britanijoje sukurtas kriminalinis TV serialas, kuriame veikia Arthur Conan Doyle sukurti personažai. Jį sudaro 4 sezonai po 3 serijas ir atskirai sukurta dalis, parodyta 2016 m. sausio 1 d. 

Serialo veiksmas yra perkeltas į šiuos laikus, tik papildomoje serijoje jis vyksta XIX a. pabaigoje.

## Pagrindiniai aktoriai
: *Aktorius – vaidmuo*
* Benedict Cumberbatch – Šerlokas Holmsas
* Martin Freeman – daktaras Vatsonas
* Una Stubbs – misis Hadson
* Rupert Graves – detektyvas Lestreidas
* Louise Brealey – Molė Huper
* Mark Gatiss – Maikroftas Holmsas
* Andrew Scott – Džimas Moriartis
* Amanda Abbington – Merė Vatson
* Laura Pulver – Irena Adler

## Pagrindiniai apdovanojimai
* Auksinis gaublys (nominacija) – geriausias aktorius (B. Cumberbatch)
* Emmy – geriausias serialas (2016), geriausias aktorius (B. Cumberbatch, 2016), geriausias antrojo plano aktorius (M. Freeman, 2016), geriausias scenarijus (2016), geriausia kinematografija (2016), geriausia muzika (2016)
* BAFTA – geriausia TV drama (2011), geriausias antrojo plano aktorius (M. Freeman, 2011)
* IGN Summer Movie Awards – geriausias TV aktorius (B. Cumberbatch, 2012)

## Nuorodos
* Oficiali serialo svetainė
Gomora (serialas)

**Gomora** () – nuo 2014 m. Italijoje kuriamas kriminalinis serialas apie Neapolio mafiją. Šio serialo pagrindas yra Roberto Saviano 2006 m.  parašytas to paties pavadinimo romanas, kuris 2008 m. buvo ekranizuotas. Saviano yra vienas serialo prodiuserių. Kiekvieną serialo sezoną sudaro 12 serijų, kurios sukurtos 2014, 2016, 2017 ir 2019 m.

Pagrindinis serialo veiksmas vyksta Neapolyje, Sekandiljano () rajone. Siekiant kuo didesnio autentiškumo, serialo aktoriai yra kilę iš šio miesto arba regiono.

## Pagrindiniai aktoriai
: *Aktorius – vaidmuo*
* Fortunato Cerlino – Pjetro Savastano, mafijos bosas ir šeimos galva. Patekęs į kalėjimą, jis vėliau iš jo pabėga ir vadovauja šeimai iš pogrindžio;
* Salvatore Esposito – Dženaro Savastano, Pjetro sūnus. Pradžioje jis trokšta įtakos, tačiau atrodo netinkamo charakterio. Po išvykos į Centrinę Ameriką jis grįžta visai kitokiu žmogumi: griežtu, žiauriu, galinčiu perimti šeimos reikalus iš tėvo;
* Maria Pia Calzone – Imakulata „Ima“ Savastano, Pjetro žmona ir Dženaro motina. Vyrui patekus į kalėjimą, vadovauja šeimai, tačiau sunkiai suvaldo pavaldinius;
* Marco D‘Amone – Čiro Di Marzo, pravarde „Nemirtingasis“, pagrindinis Pjetro parankinis ir artimas Dženio draugas. Pjetro patekus į kalėjimą, Ima atitolina jį nuo svarbių reikalų sprendimo, dėl ko jis galiausiai pradeda veikti prieš šeimą;
* Marco Palvetti – Salvatorė Kontė, narkotikų tiekėjas, metęs iššūkį Savastano klanui ir priverstas bėgti į Ispaniją, vienas pagrindinių narkotikų tiekėjų į Neapolį;
* Fabio De Caro – Malamorė, pagrindinis Pjetro reikalų patikėtinis šiam pabėgus iš kalėjimo;
* Cristiana DellAnna – Patricija, Malamorės dukterėčia, Pjetro ryšininkė. Po šio mirties veikia išvien su Dženaro ir tampa įtakinga Sekandiljane;
* Cristina Donadio – Analiza, viena pagrindinių narkotikų platintojų Sekandiljane;
* Gianfranco Gallo – Džiuzepė Avitabilė, vienas iš Romos mafijos veikėjų, kurį Dženaro nesėkmingai mėgina nušalinti ir perimti valdžią;
* Ivana Lotito – Azura Avitabilė, Džiuzepės duktė, vėliau tampanti Dženaro žmona ir konflikto su tėvu metu palaikanti vyrą;
* Arturo Muselli – Enzo, pravarde „Žydrakraujis“, įtaką praradusio ir nužudyto Neapolio mafijos veikėjo sūnus, subūręs savo gaują. Susipažinęs su Čiro, vėliau padeda jam atgauti valdžią, o pats išsikovoja teisę veikti tėvo rajone.

## Nuodoros
* Oficiali serialo svetainė anglų k.
Nanė

**Nanė** arba **Nanėja** () – deivė armėnų mitologijoje. Tėvas – aukščiausiasis dievas Aramazdas.

Nanės kultas, kaip manoma, paplito iš Sirijos. Ji siejama ir su frygų deive Kibele. Buvo garbinama kaip Didžioji motina, greičiausiai turėjusi ir karo dievybės bruožų. Apie tai sprendžiama iš to, kad helenizmo laikais Nanė tapatinta su graikų deive Atėne. Veikiausiai Nanės kultas buvo persipynęs su Deivės Motinos Anahitės kultu.

Deivės vardas kildinamas iš Nanajos, deivės Mesopotamijos mitologijoje. Armėnų šnekamojoje kalboje deivės vardas imtas vartoti bendrine reikšme („močiutė, motina“).

## Šaltiniai
Kšištofas Klenčonas

**Kšištofas Antonijus Klenčonas** (*Krzysztof Klenczon*; g. 1942 m. sausio 14 d.; m. 1981 m. balandžio 7 d.) – lenkų kompozitorius, dainininkas ir gitaristas. Grupės narys Czerwone Gitary.

## Biografija
1962 m. duetu su Karoliu Varginu, jis tapo pirmojo Jaunojo Talentų Festivalio laureatu su daina „Mały miś“. 1962– 1964 m. jis buvo grupės „Niebiesko-Czarni“ gitaristas, su kuria koncertavo Paryžiaus Olimpijoje. Grupių lyderis, kurių buvo įkūrėjas: Pięciolinie (1964), Czerwone Gitary (1965–1970) ir Trzy korony (1970–1972). 1967 m. susituokė su Alicija. 1973 m. Klenčonas su šeima persikėlė į JAV kur toliau rašė dainas ir koncertavo. 1978–1979 koncertavo Lenkijoje.

## Mirtis
Grįždamas 1981 m. vasario 27 d. iš koncerto Milfordo klube Čikagoje, buvo sužeistas per autoavariją. Mirė 1981 m. balandžio 7 d. Šv. Juozapo ligoninėje Čikagoje. Urna su muzikanto pelenais buvo palaidota jo vardadieno dieną liepos 25 d. Ščytne.

## Šeima
* Tėvas Česlovas Klenčonas – buvo partizanas ir kovojo AK – Krašto Armijoje Armia Krajowa
* Mama Helena Klenčon
* Jaunesnioji sesuo Hanna Klenčon–Barańska
* Žmona Alicija Klenčon
* Dukra Karolina Klenčon
* Dukra Jackie–Natalie Klenčon–Long

Dabar žmona su dukromis gyvena Šiaurės Amerikoje

## Diskografija
* *Krzysztof Klenczon I Trzy Korony* („Kšištofas Klenčonas ir Tris Karūnos“, 1971 m.)
* *The Show Never End* („Šou Niekada Nesibaigs“, 1977 m.)
* *Powiedz Stary Gdzieś Ty Był* („Pasakyk Seni Kur Buvai“, 1978 m.)

## Pultusko festivalis Kšištofo Klenčono Vardu
Nuo 2013 m. Pultuske organizuojamas festivalis, skirtas Kšištofo Klenčono kūrybai. Neskaitant dalyvių konkurso yra organizuojami vokaliniai ir instrumentiniai seminarai. Baigiamajame koncerte dalyvauja konkurso nugalėtojai ir pakviestos žvaigždės tarp jų: Czerwone Gitary, Żuki, Stan Borys, Wojciech Korda, Natalia Niemen

## Faktai
Dėl savo ryškaus panašumo į Johną Lennoną, Klenčonas buvo vadinamas „Lenkų Johnu Lennonu“, o grupė Czerwone Gitary buvo vadinamos „Lenkijos Beatles“. Alicija Klenčon prisiminė, kad trim mėnesiais anksčiau, kai buvo žinia apie Johno Lennono mirtį (jis mirė 1980 m. gruodžio 8 d.) Kšištofas sakė „aš jaučiu, kad laikas ir man, jog greitai išeisiu“.

## Išnašos
FK Aragvi

**Dušečio futbolo klubas „Aragvi“** arba trumpai **Dušečio „Aragvi“** () – Gruzijos futbolo klubas iš Dušečio.

Namų rungtynes žaidžia Dušečio miesto stadione arba kitaip Centriniame stadione, talpinančiame 2 tūkst. žiūrovų.

## Istorija
2008–2009 m. sezone komanda žaidė Antroje lygoje. Shiola Shiolashvili vadovaujama ekipa užėmė pirmą vietą Antrojoje lygoje. 2009/2010 m. sezone komanda turėjo galimybę dalyvauti Pirmoje lygoje, bet dėl ​​finansinių problemų klubas nepasinaudojo šansu. Miesto savivaldybė nustojo remti klubą. Nepaisant klubo žlugimo, futbolo mokykla ir toliau egzistavo ir buvo laukiama atgimimo.

Po kelerių metų klubas buvo atkurtas, tačiau finansinių problemų visiškai išspręsti nepavyko. Duodamas interviu, „Aragvi“ generalinis direktorius Soso Tchikaidze teigė, kad komandos suburti nepakanka savivaldybės suteiktos pagalbos.

2017 m. rugpjūčio mėn. buvo patvirtinta, kad „Jaba Credit“ tapo pagrindiniu klubo rėmėju. Nuo tada „Aragvi“ pasikvietė į ekipą keletą naujų žaidėjų. 2017 m. „Aragvi“ varžėsi Regioninės lygos B grupėje. Komanda turnyro lentelėje finišavo antra, surinkusi 60 taškų. Pereinamosiose varžybose Goryje Dušeto „Aragvi“ įveikė Calendžichos „Skuri“ ir pakilo į Trečią lygą (Liga 3).

2018 m. debiutavo Trečioje lygoje, kurioje užėmė šeštą vietą, garantavusią išlikimą lygoje tarp dvidešimties dalyvių.

2019 m. ekipa žaidė trečioje lygoje (Liga 3), kurioje užėmė trečiąją vietą. Dėl patekimo į antrą nacionalinę lygą kovojo su Erovnuli Liga 2 dalyviais Lančchučio „Guria“. „Aragvi“ namuose pralaimėjo 0-1. Atskomosiose rungtynėse po pagrindinio laiko pirmavo rezultatu 1-0, o varžovus nugalėjo pratęsimo metu pelnę įvartį ir pateko į Erovnuli Liga 2 (Antrąją nacionalinę futbolo lygą). Duščečio futbolininkai nugalėjo varžovus bendru dviejų rungtynių rezultatu 2-1. Ši pergalė klubui suteikė galimybę kilti į antros pakopos pirmenybes.

## Pasiekimai
* **Meori liga** – *Antra lyga* (III pakopa):
: Nugalėtojai: 2008–2009 m.

## Sezonai
Šaltiniai:

## Apranga
;Sportinių aprangų gamos pokyčiai:
* Namuose žaidžia raudonomis aprangomis. 

## Išnašos

## Nuorodos
* Klubo Facebook paskyra
* Transfermarket
* Globalsportsarchive
* Soccerway (Apie klubą)
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrai)
Skuri Calendžicha

**Calendžichos futbolo klubas „Skuri“** arba trumpai **Calendžichos „Skuri“** () – Gruzijos futbolo klubas iš Calendžichos.

Angliškuose šaltiniuose klubas vadinamas **FC Squri Tsalendjikha**. 

Namų rungtynes žaidžia miesto stadione arba kitaip Sašos Kvaracchalijos vardo stadione, kuris talpina 4 tūkst. žiūrovų.

## Istorija
Komanda žinoma nuo 1990 m., kai žaidė Pirmoje lygoje. O vėliau sekė kritimas į Antrą lygą.

2017 m. „Skuri“ ir „Aragvi“ varžėsi pereinamosiose varžybose Goryje. Calendžichos „Skuri“ pralaimėjo Dušeto „Aragvi“, varžovai pakilo į Trečią lygą (Liga 3).

Vėlesniais metais Calendžichos „Skuri“ žaidė regioninėje lygoje.

## Pasiekimai

## Sezonai

|}
::Šaltiniai: 

## Išnašos

## Nuorodos
* Facebook paskyra
* Globalsportsarchive
* SOCCERWAY
Gedkantai

**Gedkantai** () – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, Lietuvos pasienyje, 20 km į rytus nuo Pilkalnio, 2 km į vakarus nuo Kudirkos Naumiesčio, Širvintos kairiajame krante, abipus Širvintos intako Upelio.

## Istorija

Įkurti 1692 m. Seniau vadinti Kišeliais. Istoriniai pavadinimo rašybos variantai: *Kissehlen*, *Gischeln*, *Kischehlen*, *Kischelen*, *Jettkanten*, *Gettkandten*. 1785 m. buvo šatulinių kulmiškių kaimas su 6 ugniakurais, 1821 m. – šatulinių kulmiškių kaimas su 34 gyventojais. 1846 m. Gedkantuose buvo 6 gyvenamieji pastatai ir 45 gyventojai. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Širvintos valsčiui. Tikintieji priklausė Širvintos evangelikų liuteronų parapijai. Tarpukariu kaime buvo 4 sodybos. Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
Anahitė

**Anahitė**, **Anaitė** () – Deivė Motina, taip pat vaisingumo, meilės deivė armėnų mitologijoje. Tėvas – Aramazdas. Anahitė laikyta ir jo žmona. Anahitė vadinta didžiąja motina, didžiąja viešpate, skaistybės motina. Buvo laikoma armėnų globėja.

Teigiama, kad deivės kultas susiklostė Armėnijoje, tačiau jam įtakos galėjo turėti tarp įvairių regiono tautų paplitęs Deivės Motinos kultas. Iš pradžių Anahitė buvo glaudžiai susijusi su deive Asthik. Gali būti, kad tai tebuvo skirtingi tos pačios deivės vardai. Visgi ilgainiui susiklostė savarankiški abiejų deivių kultai, išsiskyrė ir jų funkcijos. Vaisingumo kultas pradėtas sieti daugiausia su Anahite. Tvirtinama, kad tam įtakos turėjo iranėnų deivės Ardvisuros Anahitos vaizdinys. Be to, Anahitės kultas neteko orgijų pobūdžio.

V a. pr. m. e. Anahitė jau buvo viena svarbiausių armėnų dievybių (greta Aramazdo). Anahitės kultas buvo plačiai paplitęs Armėnijoje, būta daugelio šios deivės šventyklų. Minima, jog armėnų valdovas Artašesas I pastatydino deivės statulų ir savo įsakuose nurodė jas garbinti. Erize (dab. Erzindžanas, Turkija) stovėjo auksinė Anahitės statula. Plinijus Vyresnysis nurodo, kad Marko Antonijaus kareiviai sudaužė didžiulę dievybės statulą iš gryno aukso ir pasidalino nuolaužas tarpusavyje. Krikščionybei tapus oficialiąja religija, deivės kultas nunyko.

## Šaltiniai
Aukso Ragas

**Aukso Ragas** (, ) – Bosforo sąsiaurio užutėkis, įsiterpęs į vakarinį (Europos) krantą iš pietinės sąsiaurio pusės. Patenka į Stambulo miesto teritoriją. Ilgis – 12,2 km, plotis – 91–122 m, gylis iki 47 m. Tarp Aukso Rago ir Marmuro jūros išsikišusiame pusiasalyje, užsibaigiančiame Saraiburnu kyšuliu, įsikūręs istorinis Stambulo senamiestis.

Aukso Ragas yra faktiškai Alibekiojaus ir Kahythanės upių bendra estuarija. Per šį užutėkį nutiesti penki tiltai. Aukso Rago pakrantės gyvenamos nuo priešistorinių laikų, ~VII a. pr. m. e. čia pradėjo kurtis Bizantijaus miestas. Bizantijos laikais užutėkyje buvo pagrindinė karinio laivyno bazė, o patekimas į įlanką buvo saugomas grandinės, nuleistos tarp Konstantinopolio ir Galatos bokšto.

Aukso Ragas nuo seno vaizduotas dailėje, dabar tai svarbus turistinis Stambulo objektas.

## Šaltiniai
Aukso Ragas (Vladivostokas)

**Aukso Ragas** () – siauras ir ilgas Japonijos jūros užutėkis, atsišakojantis nuo Petro Didžiojo įlankos į šiaurę nuo Rytų Bosforo sąsiaurio. Prie šio užutėkio įsikūręs Vladivostoko uostas (žvejybinis ir laivybinis, taip pat laivų remonto dirbtuvės). Ilgis – 7 km, gylis iki 27 m.

1859 m. užutėkį taip pavadino (pagal Aukso Ragą Stambule) Rytų Sibiro generalgubernatorius Nikolajus Muravjovas-Amūrskis. Iki tol užutėkis vadintas kiniškai Haišenvajumi (). Šioje, nuo visų audrų apsaugotoje įlankoje rusai įkūrė strategiškai svarbų Vladivostoko uostą.

Dabar Aukso Ragas pasižymi labai dideliu užterštumu (ypač, naftos produktais).

## Šaltiniai
Atleisk, kad tave myliu

**Atleisk, kad tave myliu** () – 2008 m. Italijoje sukurta romantinė komedija.

2010 m. sukurtas filmo tęsinys „Atleisk, aš noriu tave vesti“.

## Pagrindiniai aktoriai
: *Aktorius – vaidmuo*
* Raoul Bova – Aleksas
* Michaela Quattrociocche – Nikė
* Michelle Carpente – Dileta
* Luca Angeletti – Enriko
* Francesca Antonelli – Siuzana
* Stefano Antonucci
* Francesco Apolloni
* Vincenzo Bova

## Turinys

Aleksui 37-eri, jis dirba reklamos agentūroje ir jau ilgą laiką draugauja su Elena. Kuomet jis nusprendžia pasipiršti, ši netikėtai jį palieka. Vykdamas į darbą Aleksas partrenkia motoroleriu į mokyklą važiuojančią Nikę. Nors tarp jų 20-ies metų skirtumas, mergina netrunka apsukti Aleksui galvą, jiedu tampa pora, tačiau vyras bijo įsipareigoti. Situacija komplikuojasi, kuomet su Aleksu susitaikyti nusprendžia Elena. Dėl amžiaus skirtumo, jis pasirenka Eleną, tačiau netrukus supranta suklydęs...

## Apdovanojimai
* Golden Graals (nominacija) – geriausias režisierius
* Maremetraggio tarptautinis trumpametražių filmų festivalis – geriausia nauja aktorė (M. Quattrociocche)
The Orb

**„The Orb“** – elektroninės muzikos grupė, kurią 1988 m. įkūrė Alex Paterson ir „The KLF“ narys Jimmy Cauty. Jų ankstyvieji ambientinės muzikos ir dub DJ pasirodymai buvo įkvėpti praėjusio amžiaus aštuntojo ir devintojo dešimtmečio elektroninės muzikos kūrėjų, pastebima, kad  daugiausia įtakos turėjo Brian Eno bei Kraftwerk. Dėl savo psichodelinio skambesio The Orb tapo kultiniu, atsirado pasekėjų, kurie rinkdavosi naktiniuose klubuose ir šėldavo apsvaigę nuo narkotikų.

## Diskografija

* *The Orb’s Adventures Beyond the Ultraworld* (1991)
* *U.F.Orb* (1992)
* *Orbus Terrarum* (1995)
* *Orblivion* (1997)
* *Cydonia* (2001)
* *Bicycles & Tricycles* (2004)
* *Okie Dokie It’s the Orb on Kompakt* (2005)
* *The Dream* (2007)
* *Baghdad Batteries (Orbsessions Volume III)* (2009)
* *Metallic Spheres* (2010)
* *The Orbserver in the Star House* (2012)
* *More Tales from the Orbservatory* (2013)
* *Moonbuilding 2703 AD* (2015)
* *COW / Chill Out, World!* (2016)
* *No Sounds Are Out of Bounds* (2018)
* *Abolition of the Royal Familia* (2020)
* *Prism* (2023)

## Šaltiniai